CELEX: 31985R3209
Language: el
Date: 1985-11-15 00:00:00
Title: Κανονισμός (ΕΟΚ) αριθ. 3209/85 της Επιτροπής της 15ης Νοεμβρίου 1985 περί τροποποιήσεως του κανονισμού (ΕΟΚ) αριθ. 2019/85 περί καθορισμού των αποδόσεων σε ελιές και έλαιο για την περίοδο εμπορίας 1984/85

Avis juridique important

|

31985R3209

Κανονισμός (ΕΟΚ) αριθ. 3209/85 της Επιτροπής της 15ης Νοεμβρίου 1985 περί τροποποιήσεως του κανονισμού (ΕΟΚ) αριθ. 2019/85 περί καθορισμού των αποδόσεων σε ελιές και έλαιο για την περίοδο εμπορίας 1984/85  

Επίσημη Εφημερίδα αριθ. L 303 της 16/11/1985 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 3209/85 ΤΗΣ ΕΠΙΤΡΟΠΗΣ  της 15ης Νοεμβρίου 1985  περί τροποποιήσεως του κανονισμού (ΕΟΚ) αριθ. 2019/85 περί καθορισμού των αποδόσεων σε ελιές και έλαιο για την περίοδο εμπορίας 1984/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2), και ιδίως το άρθρο 5 παράγραφος 5,  τον κανονισμό (ΕΟΚ) αριθ. 2261/84 του Συμβουλίου της 17ης Ιουνίου 1984 που θεσπίζει τους γενικούς κανόνες σχετικά με τη χορήγηση ενισχύσεως στην παραγωγή ελαιολάδου και στις οργανώσεις των παραγωγών (3), και ιδίως το άρθρο 19,  Εκτιμώντας:  ότι, με τον κανονισμό (ΕΟΚ) αριθ. 2019/85 (4), η Επιτροπή καθόρισε τις αποδόσεις σε ελιές και έλαιο για τις ομοιογενείς ζώνες παραγωγής· ότι στο παράρτημα ΙΙ του εν λόγω κανονισμού, όσον αφορά τον νομό Πιερίας, διαπιστώθηκαν ορισμένα λάθη· ότι πρέπει, κατά συνέπεια, τα λάθη αυτά να διορθωθούν λαμβανομένου υπόψη ότι οι δικαιούχοι δεν έχουν λάβει ακόμη την ενίσχυση στην παραγωγή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ του κανονισμού (ΕΟΚ) αριθ. 2019/85, τα στοιχεία σχετικά με τον νομό Πιερίας αντικαθίστανται από τα στοιχεία που αναφέρονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ερφαρμόζεται από τις 26 Ιουλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 26 της 31. 1. 1985, σ. 12.  (3) ΕΕ αριθ. L 208 της 3. 8. 1984, σ. 3.  (4) ΕΕ αριθ. L 191 της 23. 7. 1985, σ. 1.  ΠΑΡΑΡΤΗΜΑ  «BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II  Πιερίας:  1. Αιγινίου, Λιτοχώρου, Αγίου Σπυρίδωνος, Καλλιθέας, Καταχά, Κονταριώτισσας, Κορινού, Λεπτοκαρυάς, Μακρύγιαλου, Μεθώνης, Νέας Αγαθούπολης, Νέας Εφέσου, Περίστασης, Πλαταμώνα, (Σταθμού), Σβορώνου, Πύδνας, Κατερίνης, Γαιοχώρας, Κάτω Αγίου Ιωάννη, Παλιού Ελευθεροχωρίου.  2. (*).»